open-index/open-wikipedia-markdown huggingface dataset:
Južni Sinaj (muhafaza)

**Muhafaza Južni Sinaj** ( / *Muḥāfẓah Janūb Saīnā*), je jedna od 27 muhafaza na koje je Egipat administrativno podjeljen.

## Geografija

*Muhafaza Južni Sinaj* se nalazi na sjeveroistoku Egipta, na južnoj polovici Sinajskog poluotoka.Sjeverna granica muhafaze otprilike slijedi stari hodočasnički put iz grada Sueza do Eilata u Izraelu.

U njoj živi 104,800 stanovnika na površini od 31,272 km²

Topografija muhafaze je brdska, sa južne strane to je niz granitnih i pješčenjačkih planina ispresjecanih strmim kanjonima suhih vadija. Najviši vrh je historijski Gabal Katrine (Sveta Katarina) visok 2.642 metra.  
## Administrativna podjela
Muhafaza Južni Sinaj je administrativno podjeljena na 9 distrikta; Abu Radis, Et Tur, Dahab, Nuvejba, Ras Sidr, Sveta Katerina, Šarm El Šeik 1, Šarm El Šeik 2 i Taba.

Administrativni centar muhafaze je Et Tur, centar za naftu.

Muhafaza Južni Sinaj formirana je krajem 1978., nakon prve faze izraelskog povlačenja sa Sinajskog poluotoka. 
## Privreda

Rijetki stanovnici su skromni Beduini koji žive od  nomadskog stočarstva i uzgoja povrća, datulja i ječma. 
Administrativni centar muhafaze je Et Tur.

Zbog surove pustinjske zemlje je važno ribarstvo po Sueskom zaljevu, a najveća luka i skladišni centar je Et Tur. 
Glavni resurs muhafaze je mineralno bogatstvo, odnosno nafta . Prvi put otkrivena na planini Tanakah 1910. nakon tog otkrivena su nova polja po Sueskom zaljevu, pa je on glavni izvor nafte u Egiptu, a Et Tur centar za naftu na Sinaju.

Turizam je od kraja 1970-ih postao ekonomski važna grana muhafaze. Veliki magnet je Manastir Svete Katarine kog je podigao bizantski car Justinijan I (527.-565.) na mjestu gdje je Mojsije vidio plamteći grm, kog danas posjećuju brojni 
hodočasnici.

## Izvori

## Vanjske veze

* ''Službene stranice''  
* ''Janūb Sīnāʾ governorate, Egypt''
Marj Dusay

**Marjorie Ellen Pivonka Dusay** (; rođ. **Mahoney**; 20. februar 1936 – 28. januar 2020) bila je američka glumica, najpoznatija po nastupima u televizijskim sapunicama, pri čemu se posebno ističe lik Alexandre Spaulding u *[[Guiding Light]]*. Među *trekkiejema* je poznata po liku vanzemaljke kare u *[[Spock's Brain]]*, epizodi originalne serije ''Zvjezdanih staza''.

## Reference

## Vanjske veze
* 
* 
* Marj Dusay Facebook Fan Club
Destiny (Star Trek: Deep Space Nine)

***Destiny*** je epizoda američke science fiction TV-serije *[[Star Trek: Deep Space Nine]]*, premijerno prikazana 13. februara 1995. godine. Radnja prikazuje kako zajedničku federacijsko-cardassijansku misiju sa ciljem uspostavljanja komunikacije kroz crvotočinu ugrozi staro bajoransko proročanstvo prema kome bi to izazvalo sveopću kataklizmu.

## Vanjske veze
*
Mislim, dakle jesam

**Cogito, ergo sum** („mislim, dakle jesam“) je filozofski iskaz Renea Dekarta koji je postao fundamentalni element zapadne filozofije.

## Preteče

Pre Dekarta, već je sveti Avgustin zasnovao saznanje na sa­moizvesnosti mišljenja, npr. u „De trinitate“ (X 10, 14):

Prema Avgustinu, čovek može sumnjati u sve, ali je bar siguran u svoju egzistenciju. Ako sumnja u postojanje drugih predmeta i postojanje boga, činjenica njegove sumnje pokazuje da on sam postoji, jer u protivnom ne bi mogao da sumnja.

Jedan od Aviceninih argumenata o prirodi duše postulira odraslog čovjeka koji iznenada stupa u postojanje, lebdeći u praznom prostoru, prekrivenih očiju i razdvojenih udova. Ovaj „leteći čovjek“ ne bi raspolagao nikakvim čulima, ali bi svejedno bio svestan svog postojanja. Smatra se da ovaj argument anticipira Dekartov *cogito ergo sum*.

## Dekartovo shvatanje

Dekart je osnovni stav svoje metafizike najpre formuliše u delu *[[Rasprava o metodi]]* 1637. godine, te razrađuje u delu *[[Meditacije o prvoj filozofiji]]*. Njegovo stajalište pretpostavlja sumnju u sve (*de omnibus dubitandum*) osim u subjekt koji misli, odnosno sumnja.

Dekart proteže sumnju i na postojanje samog tela i vanjskog sveta, jer nalazi da neki zloduh može u nama stvoriti takve slike i utiske. Ako možemo zamisliti da u svijetu ničega nema, nikakvog neba, nikakve zemlje, nikakvih duhova, nikakvih tijela, Dekart se pita: nema li ni mene sama? No, on zaključuje: iako me obmanjivač vara, ja jesam, sve dok mislim da nešto jesam. I koliko god da vara, ne može postići da ne budem ništa. Stoga iskaz: ja jesam, ja egzistiram, nužno jest istinit.

Dekart konačno postavlja granice sumnje nalazom *Mislim dakle jesam*, čime zaključuje da se u sve može sumnjati, osim u postojanje subjekta koji misli, odnosno sumnja. Tako mišljenje spoznaje samo sebe kao biće i jedina izvesnost bića potiče iz mišljenja.

## Drugačija shvatanja

Dekartova pretpostavka da je sa izvesnošću bića u mišljenju istovremeno nađen i misleći subjekt i to kao nematerijalna supstancija (*res cogitans*), tako da iz „*cogito ergo sum*“ nastaje neko „*sum res cogitans*“, često je osporavana.

Prema budističkom shvatanju, iza misli nema onoga ko misli. Sama misao je onaj ko misli. Ako uklonite misao, nemoguće je pronaći onoga ko misli. Ovo budističko stanovište je dijametralno suprotno kartezijanskom „mislim, dakle jesam“.

## Izvori

## Povezano
* Sumnja
* Mišljenje
* Biće
* Teorija saznanja
Et Tur

**Et Tur** (arapski: الطور/engleski: *El-Tor*) antička **Raifa** je lučki grad u Egiptu od 35,046 stanovnika. On je i administrativni centar Muhafaze Južni Sinaj.

## Geografija

Et Tur se nalazi na jugozapadu Sinajskog poluotoka na obali Sueskog zaljeva, udaljen 265 km od Sueza..

## Historija

Antička *Raifa* bila je administrativni centar i pomorska luka još od rimskih i bizantskih vremena. 
U tom gradu je bizantski car Justinijan I (527.-565.) sagradio manastir, čiji ostatci i danas postoje.
Unesco je 1994. stavio taj manastiru iz 6. vijeka kao kandidata za spomenik svjetske baštine.

Od srednjeg vijeka pa sve do početka 20. vijeka, grad je služio kao karantenska stanica za hodočasnike hadža u Meku. Sve do otvorenja Sueskog kanala 1869. *Et Tur* je također bio i luka za trgovinu Crvenim morem.

Veliki poticaj razvoju bilo je otkriće velikih rezervi nafte u Sueskom zaljevu 1970-ih pa se grad razvio kao servisni centar za bušače nafte.

U gradu postoji značajna kršćanska zajednica, okupljena oko manastira sa crkvom i konacima kojim upravljaju monasi Grčke pravoslavne crkve iz Manastira Svete Katarine. 

U brdima sjeveroistočno od grada postoje termalni izvori sa termalnim kupalištem Hamam Musa.

## Privreda i transport
Pored nafte, luke i ribarstva za ekonomiju grada važan je i vjerski turizam. Mnogi vjeruju da je istoimena planina pored grada - Sinajska gora, mjesto gdje je prema Starom zavjetu Mojsije primio Deset zapovijedi.

Škrta pustinjska okolica pruža vrlo ograničene mogućnosti za poljoprivredu, ali se uzgaja nešto povrća, datulja i ječma.

Grad je još i danas tradicionalno trgovište nomadskih Beduinaa, koji u njemu prodaju svoje deve, ovce, koze i magarce.

Obalnom cestom povezan je sa Suezom.
## Reference

## Vanjske veze

* ''Al-Ṭūr, Egypt''
The Cloud (Star Trek: Voyager)

***The Cloud*** () je epizoda američke science fiction TV-serije *[[Star Trek: Voyager]]*, premijerno prikazana 13. februara 1995. godine. Radnja prikazuje kako *[[USS Voyager (Star Trek)|USS Voyager]]* u nastojanju da pronađe gorivo za nastavak putovanje dolazi u nebulu za koju se naknadno ipsostavi da je živo biće, te da ju je brod ozlijedio.

## Vanjske veze
*
Zhang Xun

**Zhang Xun** (; 16. septembar 1854 – 11. septembar 1923), kurtoazno ime Shaoxuan, bio je kineski vojskovođa koji je 1917. izveo Mandžurska restauracija prilikom kratoktrajnog pokušaja da obnovi carski režim dinastije Qing.

Karijeru je započeo kao ađutant carice majke Cixi prilikom Boskerskog ustanka, a kasnije se priključio Beiyanškoj armiji pod zapovjedništvom Yuan Shikaija. Pod njegovim zapovjedništvom se u Xihnai revoluciji borio protiv republikanskih pobunjenika, a kada se 1912. godine Yuan proglasio predsjednikom novostvorene Republike, ostao mu je vjeran, iako je, za razliku od drugih generala, odbio odsjeći perčin koji se nakon Revolucije bio smatrao simbolom omraženih Mandžuraca i dinastije Qing. Xun se za Yuana borio u Drugoj revoluciji, kada su 1913. njegove trupe zauzele i opljačkale Kuomintangovo uporište Nanjing te mu ostao vjeran do smrti 1916. godine.

Novi je predsjednik postao Li Yuanhong, koji se 1917. godine posvađao sa premijerom Duan Qiruijem oko toga treba li Kina na strani Antante ući u Prvi svjetski rat na strani Antante. Duan, koji se zalagao za rat, je smijenjen ali se Li bojao Duanovih trupa te je pozvao Zhanga da svojim trupama zaposjedne Peking. Zhang je 1. jula to iskoristio kako bi zarobio Lija te se 1. jula proglasio premijerom Imperijalnog kabineta, nastojeći na prijestolje vratiti Pu Yija. Ostali generali Beiyanške armije su se, međutim, tome suprotstavili te je nakon 12. jula Zhang pobjegao, i potom se povukao iz javnog života. 

## Napomene

## Izvori

*
*
Sinagoga u Mostaru

**Sinagoga u Mostaru** nalazi se u ulici Braće Ćišića br. 15, naselje Brankovac u gradu Mostaru. Komisija za očuvanje nacionalnih spomenika, na sjednici održanoj od 1. do 7. jula 2003. godine donijela je odluku da se sinagoga proglasi za nacionalni spomenik Bosne i Hercegovine. Ovu odluku Komisija je donijela u sljedećem sastavu: Zeynep Ahunbay, Martin Cherry, Amra Hadžimuhamedović (predsjedavajuća), Dubravko Lovrenović, Ljiljana Ševo i Tina Wik.

U XIX. stoljeću, za vrijeme austrougarske uprave, na ovim prostorima naselili su se Jevreji Aškenazi, donoseći zapadnoevropsku kulturu, način života istočnoeuropskih Jevreja, uključujući i jidiš jezik. U Jevrejskom almanahu 1928/29, a prema statistici Jevrejstva Kraljevine SHS, u Mostaru je još 1889. godine postojala sinagoga nastala preuređenjem objekta koji je služio za odlaganje sijena.

Zbog malog kapaciteta prostora i naraslih potreba Jevreja Mostara, izgrađena  je nova sinagoga sredstvima od  prikupljenih dobrovoljnih priloga. Zapisnik o izgradnji sinagoge sa cjelokupnom dokumentacijom sačinjen je 07. juna 1904. godine.

U drugom svjetskom ratu sinagoga je bila djelimično porušena. Godine 1952. Jevrejska općina Mostar poklonila je sinagogu gradu Mostaru jer je nije mogla zaštititi od daljnjeg propadanja. Iste godine je poduzet čitav niz intervencija u cilju osiguranja uslova da se u objekat useli Lutkarsko pozorište. Tada su u enterijeru porušeni svi originalni elementi – galerije, stupovi, pristupno stepenište u apsidi, drvena stepeništa u pretprostoru. U centralni molitveni prostor su postavljena sjedišta, dok je prostor apside pretvoren u scenu. Zbog poboljšanja akustičnih svojstava objekta, nivo stropa je znatno smanjen. Sa sjeverne i južne strane dozidana su dva krila, u kojima je smještena administracija pozorišta. Ovom dogradnjom narušena je autentičnost objekta.

U ratu 1992. – 1995. godine sinagoga je znatno oštećena prilikom rušenja Saborne crkve u Mostaru, koja se nalazi u neposrednoj blizini. Tom prilikom je usljed detonacije došlo do rušenja dijela objekta. Kasnije je nekoliko projektila pogodilo krov objekta koji je u potpunosti izgorio.

Objekat Lutkarskog pozorišta, odnosno Sinagoga u Mostaru, obnovljena je 1996. godine učešćem Evropske unije i njenog predstavnika Hansa Košnika. Tom prilikom je obnovljen enterijer objekta kao i fasade i krovna konstrukcija.

## Literatura
* Moric Levi - Sefardi u Bosni, Beograd, 1969., str. 96.-97.
* Snježana Mutapčić - Staro jevrejsko groblje na Borku u Kovačićima, nav. sveske br. 7-8, Sarajevo, 1984., str. 89.-95.
* SEFARAD 92 : Zbornik radova [sa znanstvenog skupa], Sarajevo, 11. - 14. rujna 1992., str. 323.-331.
* Zoran Mandlbaum - Veličanstven pomen nevinim, Most, časopis za obrazovanje, nauku i kulturu, Mostar, br. 122 – 123 , 2000.

## Reference

## Vanjske veze
Mahmudija

**Mahmudija** (arapski: المحمودية/Al-Maḥmūdiyah) je grad od 30,325 stanovnika na sjeveru Egipta u muhafazi Beheira.

## Geografija
 
Mahmudija se nalazi u Donjem Egiptu u Delti Nila na južnoj obali rukavca Nila *Rašid*, udaljena dvadesetak km sjeverno od svog administrativnog centra Damanhura.

## Historija
Historija tog naselja počela je nakon izgradnje Mahmudijskog kanala (1817. - 1820.), koji je iskopan po naredbi tadašnjeg Osmanskog valije Egipta Muhamed Ali koji je želio oživiti aleksandrijskuluku, i snabdjeti je pitkom vodom.
Nakon izgradnje kanala Mahmudija je izrasla u gradić trgovište poljoprivrednog kraja.

## Značajne osobe

U Mahmudiji je 1906. rođen Hasan Bana osnivač i lider Muslimanskog bratstva
## Reference
Beheira (muhafaza)

**Muhafaza Beheira** ( / Muḥāfāzah Al Buhāyra) je jedna od 27 muhafaza na koje je Egipat administrativno podjeljen.

## Geografija

Muhafaza se nalazi na sjeveru Egipta u Donjem Egiptu. Obuhvaća cijelu Deltu Nila zapadno od rukavca Nila Rašida, a na jugu pustinju.

Prostire se na površini od 9,826 km², na kojoj živi 6,337,373 stanovnika.

Administrativni centar muhafaze i najveći grad je Damanhur, ostali veći gradovi su Idku, Kafr Salim i Rašid, u kom je otkriven Kamen iz Rosette.

### Administrativna podjela

Muhafaza Beheira je administrativno podjeljena na 17 distrikta; Abu al-Maṭamir, Abu Humus, Ad-Dilinjat, Mahmudija, Rahmanija, Badr, Damanhur (urbani), Damanhur, Garb an Nubarija, Ḥoš Isa, Idku, Itjaj al-Barud, Kafr ad-Dafar (urbani), Kafr ad-Dafar, Kom Hamada, Rašid, Šubrakit i Vadi an Natrun.

## Historija, privreda i transport

Historija Beheire datira iz doba kad je fatimidski kalif Mustansir (vladao 1036.-94) podijelio Egipat na muhafaze i proglasio Damanhur prijestolnicom.

U muhafazi se nalaze ruševine grčke kolonije Naukratis, koja je prosperirala u 6. vijeku pne.

Poljoprivreda je glavna privredna grana u Delti Nila a pamuk je glavna kultura, uz to se uzgaja i riža i druge žitarice, krumpir, šećerna repa, luk, kikiriki, paradajz i sezam, a pored granice sa Aleksandrijom ima i vinograda. Ustava na rukavcu Nila Rašidu, 20 km jugoistočno od grada Rašida, podignuta je da spriječi da morska voda uđe u kanale za navodnjavanje, ali i da zimskih mjeseci kad Nil ima manje vode služi kao akumulacija.
Iz depresije južno od Damanhura i pustinjske depresije Vadi an Natrun, iskapa se natron (hidratizirani natrijev karbonat).

U Kafr ed Dauvaru jugoistočno od Aleksandrije nalaze se tvornice celofana i tekstila. Sredinom 1970-ih otkriveno je veliko nalazište zemnog plina u zaljevu Abu Kir, pa je na bazi njega podignuto nekoliko termoelektrana.

Autoput i paralelna željeznička pruga Kairo-Aleksandrija presjeca muhafazu. Rašid je sa Aleksandrijom povezan obalnom prugom.

## Izvori

## Vanjske veze

* ''Al-Buḥayrah, governorate, Egypt''
Feng Guozhang

**Féng Guózhāng**, (; kurtoazno ime: **Huafu** 華甫 or 華符) (7. januar 1859 – 12. decembar 1919) bio je kineski vojskovođa i političar, koji je od 1917. do 1918. služio kao predsjednik Republike Kine, ali koji je poznatiji kao osnivač Zhili klike koja će 1920-ih za vrijeme Ere gospodara rata dominirati dijelovima sjeverne Kine.

Rođen je u siromašnoj seoskoj porodici te se kao dječak neko vrijeme uzdržavao svirajući violinu prije nego što se priključio vojsci dinastije Qing. Tamo je zapažen njegov vojnički talent te je poslao na Baoding vojnu akademiju, gdje je stakao oficirski čin. Godine 1895. je služio kao vojni ataše u Tokiju, gdje se sprijateljio sa Yuan Shikaijem pod kojim će kasnije služiti u Beiyanškoj armiji. Kada je 1911. godine izbila Xinhai revolucija, Feng je pod Yuanom zapovijedao sa dvije divizije carskih snaga i porazi republikanske pobunjenike u bitci kod Xingiae. Kada se Yuan 1912. proglasio predsjednikom novoproglašene Republike, Feng mu je ostao odan.

Prijateljstvo sa Yuanom je opstalo sve do trenutka kada se Yuan odlučio proglasiti carem krajem 1915. godine. Yuan je pokušao sačuvati Fengovu vjernost ponudivši mu titulu vojvode. Feng je odbio te je Yuan na njega organizirao bezuspješni atentat. Bijesni Feng je otišao u Nanjing te se priključio pobunjeničkom Pokretu nacionalne zaštite. Yuan je na kraju odustato od carske titule, ali je svoje nezadovoljstvo Fengom izrazio tako što je izbacio iz oporuke.

Novim je predsjednikom postao Li Yuanhong, koji je Fenga proglasio svojim potpredsjednikom. Feng je predsjednikom postao nakon što je Li bio zbačen u kratoktrajnom pokušaju restauracije dinastije Qing u julu 1917. godine. Feng je nakon toga objavio rat Centralnim silama te poslao kineske radne bataljone da sudjeluju u operacijama Antante u Prvom svjetskom ratu, kao i kineske trupe intrevenciji protiv boljševika u ruskom građanskom ratu. Mandat mu je obilježilo suparništvo sa premijerom Duan Qiruijem, protiv koga će organizirati začetke Zhili klike.

## Reference

### Literatura

*
Pokret za zaštitu Ustava

**Pokret za zaštitu Ustava** () je naziv za pojedince i organizacije koji su okvirno djelovali u južnim dijelovima Kine od 1917. do 1922. godine pod vodstvom Kuomintangovog vođe Sun Yat-sena a sa ciljem da se u zemlji počne primjenjivati Privremeni ustav Republike Kine, usvojen 1912. godine, ali nedugo nakon toga suspendiran od strane autokratskog predsjednika Yuan Shikaija i njegovih nasljednika iz Beiyanške vlade koja je dominirala sjeverom Kine. Pokret je nastao u trenutku kada je Beiyanška vlada bila rastrgana razmiricama među oficirskim klikama Beiyanške armije, odnosno duboko osramoćena neuspjelim rojalističkim pučem u Pekingu u julu 1917. godine. Sun je zbog toga u Guanzghzhouu u septembru 1917. godine formirao Privremenu vladu kojoj se priključio dio zastupnika raspuštene Nacionalne skupštine, te koja je mogla računati na podršku dijela trupa i kineske mornarice. Beiyanška vlada je u nekoliko navrata pokušala vojnički suzbiti pokret, sa promjenjivim uspjehom, ali Sun nije uspio poraziti Beiyanšku vladu, prije svega zbog nesuglasica u vlastitim redovimna, gdje su se stvorile Yunnanska i Stara Guangxi klika. Sun Yat-sen je na kraju bio prisiljen svoj pokret pojačati međusobno suprotstavljenim anarhističkim, federalističkim i komunističkim frakcijama, prije nego što je 1922. pokrenuo Sjevernu ekspediciju koja će tek 1928. godine, nakon Sunove smrti, dovesti do formalnog ujedinjenja zemlje pod istom vladom.

## Literatzra
*Degang, Tang. *The final 70 years of Latter Qing Dynasty: Yuan Shikai, Sun Yat-sen and the Xinhai Revolution*.
Damanhur

**Damanhur** (arapski:دمنهور/*Damanhūr*, koptski: *Ptīminhōr*) antički *Hermopolis Parva* je grad od278,413 stanovnika u Egiptu.. On je i administrativni centar Muhafaze Beheira.

## Geografija

Damanhur se prostire na zapadu Delte Nila, duž obala Mahmudijskog kanala, udaljen oko 60 km jugoistočno od Aleksandrije.

## Historija
Ime grada je derivat od njegovog staroegipatskog imena **Timinhor** (Grad boga Horusa), isto ime tokom historije imalo još nekoliko centara u Delti Nila.

Još od vremena Ptolemejskog Kraljevstva, kad je bio znan kao *Hermopolis Parva*, bio je administrativni centar jedne nome.
Nakon tog je za vladavine Fatimida od 11. vijeka prijestolnica današnje Muhafaze Beheira.
Teško je oštećen u potresu 1302., ali se brzo oporavio nakon što je mamelučki kalif Barkuk krajem 14. vijeka obnovio njegove utvrde da spriječi napade Beduina.

Za srednjeg vijeka prosperirao je kao stanica karavana na putu Aleksandrija - Kairo.

Damanhur od 2010. ima univerzitet sa 12 fakulteta, on je nikao kao filijala Aleksandrijskog univerziteta - 1979.

## Privreda
Današnji Damanhur je centar zapade Delte Nila, raskršće željezničkih pruga važnih za transport poljoprivrednih proizvoda.
On je i grad tekstilne i prehrambene industrije.

Željeznička pruga Kairo-Aleksandrija prolazi preko grada.

## Reference

## Vanjske veze

* ''Damanhūr, Egypt'' 
* ''Damanhur''
Kantove antinomije

U knjizi Kritika čistog uma, nemački filozof Imanuel Kant je razmatrao protivrečnost odgovora na večna metafizička pitanja. Prema Kantu, ljudski um, gonjen sopstvenom potrebom, stremi ka takvim pitanjima koja se ne mogu rešiti na osnovu iskustva niti na osnovu principa uzetih iz njega (na primer, ima li svet početak ili postoji odvajkada), i tako je oduvek u ljudima, čim se um uzdigne do spekulacije, bila neka metafizika, i uvek će u njima biti.

Svojim antinomijama Kant pokazuje opasnu sklonost ljudskog razuma da se proteže izvan uvjetovanog u transcendentalne ideje bezuvjetnoga, i afirmiše granice čistog razuma koje bi nas trebale spriječiti da vjerujemo da možemo uistinu znati išta o bezuvjetnom.

## Večna metafizička pitanja

Kant navodi sledeća večna metafizička pitanja:
* Da li svet ima početak u vremenu? 
* Kakve su granice prostiranja sveta u prostoru?
* Da li u postoji nerazorljivo sopstvo ili je celo ja prolazno?
* Imamo li slobodnu volju ili nas vode priroda i sudbina?
* Postoji li prvi uzrok (tvorac) sveta ili ne?

Naizgled, između tvrdnji "svet ima početak" i "svet nema početak već postoji oduvek" samo jedna može biti ispravna. Ali, ako se na pitanja može dati samo potvrdan ili odričan odgovor i ako se u oba slučaja dobije besmislica, onda moramo kritički proučiti pitanje da bi videli zasniva li se na nekoj neosnovaj pretpostavci. Da bi se spor okončao valjano, ne ostaje nam drugo no dokazati da ljudi vode spor ni oko čega i da im je "izvestan transcendentalni privid dočaravao neku stvarnost tamo gde se uistinu nikakva stvarnost ne može naći".

## Izvori

## Povezano
* Kant
* Metafizika
* Nemislivo
Bardavil

**Baldavil** (arapski: اطبيه / *Sabkhat al Bardawil*, *Atbāy*) je velika bočata laguna na sjeveru Sinajskog poluotoka u Egiptu.

## Karakteristike
*Baldavil* je uz Gorka jezera najveća površina pod vodom na Sinajskom poluotoku, proteže se između Port Saida i Ariša. Dug je nekih 30 km, a širok do 14 km, od Sredozemnog mora ga razvaja uski sprud.

Istočni dio lagune - Zaranik proglašen je zbog bioraznolikosti Rezervatom prirode, a cijela laguna lokalitetom Ramsarske konvencije.

Kako je pijesak zasipa postaje sve plića (danas ima jedva 3 metra)  i sve više niz sabki a sve manje prava laguna. Danas ima površinu od 59,5 km².

## Reference

## Vanjske veze

* ''Bardawil Lake''  

Lake Bardawil
Ariš (grad)

**Ariš** (arapski: العريش/*al-ʿArīsh*) antička **Rhinokorura** (ili Rhinokolura) je lučki grad u Egiptu od 191,584 stanovnika. On je i administrativni centar Muhafaze Sjeverni Sinaj.

## Geografija

Ariš se nalazi na sjeveru Sinajskog poluotoka na obali Sredozemnog mora, udaljen sedamdesetak km od granice sa Gazom i Izraelom.

## Historija
 
Antička *Rhinokorura* spominje se u pisanim izvorima od 2. vijeka pne. 
U njoj je rimski car Tit (tadašnji general) pripremio svoju invaziju na Judeju (1. vijek). 
Nešto kasnije - 1118. u njoj je umro Balduin I kralj križarskog Jeruzalemskog Kraljevstva nakon povratka iz egipatske kampanje.

Za srednjeg vijeka Ariš je egzistirao kao muslimansko trgovište.

Ariš je zauzeo Napoleon u toku svoje neuspjele Kampanje na Palestinu i Siriju 1799. U njemu je u januaru 1800. potpisan sporazum o francuskom 
povlačenju iz Egipta.

U 19. vijeku Ariš je označavao istočnu granicu Egipatskog Kedivata, u njemu se carinila roba i bila karantena za putnike iz Sirije. 
Početkom 20. vijeka bilo je nekih ideja od strane cionističkih organizacija da Ariš sa okolicom (a ne Palestina) postane teren za židovsku kolonizaciju, ali je tu ideju 1902 odbacio tadašnji britanski ambasador u Egiptu *Evelyn Baring*.

Ariš je definitivno pripao Egiptu - 1906. kad je utvrđena administrativna granica između Egipatskog Kedivata i Osmanskog Carstva, na crti od Sredozemnog mora do Akapskog zaljeva.
Grad je sve do 1967. bio povezan željezničkom prugom, koju je preko Sinaja izgradila Velika Britanija za vrijeme Prvog svjetskog rata. 
U to vrijeme Ariš je bio snažna utvrda prema osmanskoj Palestini i dio fronta prema 
Centralnim silama

Prugu do Sueskog kanala porušili su Izraelci iz strateških razloga, u vrijeme kad su oni između 1967. - 1979. upravljali gradom.

## Privreda i transport

Privreda Ariša bazira se na poljoprivredi (datulje, ricinus) i ribarstvu. U gradu postoji mala tvornica ricinusovog ulja. 
Komercijalni ribolov u Laguni Bardavil počeo je krajem 1970-ih. Južno od grada iskapa se ugljen, ali se on koristi samo za pogon termoelektrane, izgrađene početkom 1980-ih. Tih godina podignuto je i nekoliko hotela pa je startao i balnearni turizam.

Obalnim autoputom № 40 povezan je sa zonom Sueskog kanala i Izraelom, a ima i internacionalni aerodrom (IATA: AAC ICAO: HEAR).

## Reference

## Vanjske veze

* ''Al-ʿArīsh, Egypt'' 
* ''El-Ariš''
Nacionalni spomenici u Glamoču

Na listi nacionalnih spomenika kulture Bosne i Hercegovine za opštinu Glamoč se nalaze slijedeći spomenici:
 
* Kasnoantička bazilika u Vrbi, Glamoč, arheološko područje
* Stari grad Glamoč, graditeljska cjelina
## Reference
Bitka za Nil

**Bitka za Nil** znana i kao **Bitka kod Abukira** je pomorska bitka koja se dogodila 1. augusta 1798. u Zaljevu Abu Kir nedaleko Aleksandrije u kojoj je britanska flota uništila francusku Mediteransku flotu.

## Tok bitke

Nakon puno peripetija da pronađe francusku flotu, Horatio Nelson je još jednom otplovio za Egipat i 1. augusta ugledao glavninu francuske Mediteranske flote od 13 linijskih brodova i 4 fregate pod zapovjedništvom admirala François-Paul Brueysa usidrenu u Zaljevu Abu Kir.

Iako je do sumraka ostalo svega nekoliko sati, a francuski brodovi u dobrom obrambenom položaju, Nelson je naredio napad. Nekoliko britanskih brodova uspjelo se manevrom probiti preko francuske borbene linije i tako im zaći za leđa.

Uslijedila je žestoka borba, u kojoj je i sam admiral Nelson ranjen u glavu. Kulminacija je nastupila oko 22:00, kada je Brueysov brod sa 120 topova L'Orient (najveći u zaljevu), - eksplodirao i potonuo sa većinom mornara, uključujući i admirala. Borbe su se nastavile ostatak noći, samo su dva Brueysova linijska broda i par fregata izbjegla uništenje ili zarobljavanje.
Britanci su pretrpjeli oko 900 žrtava, a Francuzi oko 10 puta više.

## Povezano

* Francuski pohod na Egipat i Siriju

## Izvori

## Vanjske veze

* ''Battle of the Nile''
Raša (rijeka)

**Raša** (tal. **Arsa**, lat. **Arsa flumen**) je rijeka u istočnom dijelu Istre, duljine 23&nbsp;km.

## Opis
Nastaje spajanjem Krbunskog i Vlaškog potoka kod mjesta Potpićan, u južnom dijelu polja Pićanski dolinji lug. Porječje Raše je vrlo složeno. Najsjevernija pritoka je Letajski potok, koji ima izvorište južno od mjesta Paz na visini oko 300 m/nv i koji nizvodno prima čitav niz povremenih bujičnih tokova. Slijede Gradinski i Krbunski potoci koji zajedno s Letajskim tvore Vlaški potok a spajaju se na visini od 50 m n/v. Desne pritoke su Grajanski, Gologorički i Švički potoci koji zajedno daju južni Krbunski potok. Nakon spajanja više potoka u rijeku Rašu na južnom rubu polja nazvanog Pićanski dolinji lug, Raša je na nadmorskoj visini od 20 m i mirno ulazi u Raški kanjon visine do 300 m, širine na dnu 100 – 300 m, dužine oko 19&nbsp;km. Dva kilometra prije ušća pridružuje se lijeva pritoka Krapanski potok, koji izvire ispod Labina. Samo u ekstremnim slučajevima poplava vodama Raše pridružuju je također vode potoka Boljunčica.

Ako Glavnom toku Raše od 23&nbsp;km dodamo gornji tok Letajskog potoka ukupna dužina Raše je oko 35&nbsp;km.

Na desnim pritokama nalazimo tri zanimljiva slapa:

* Benkovski slap, kod mjesta Most Pićan na Grajanskom potoku, visina oko 16 m
* Slap Sopot, kod sela Floričići na Švičkom potoku, visina 8 m,
* Gologorički slap (3 m) i jezero god zaseoka Lukačići.

Rijeka Raša uljeva se u more u Raškom zaljevu, koji je zapravo morem potopljeni dio doline Raše. Zaljev je dug 12&nbsp;km, širok i do 1&nbsp;km, a plimni val utječe na pojavu bočate vode u donjem dijelu toka Raše. 
U pisanim dokumentima spominje se kao Arsia od rimskog doba, kada je predstavljala etničku i političku granicu. Kod ušća Raše bilo je pokušaja da se uredi solana ali je to propalo zbog previše muljevitog dna. Također se u prošlosti dolina Raše pokušala privesti proizvodnji riže. Radovi na uređenju korita izvedeni su u 19. i 20. stoljeću. Izmeđi dva rata su cijeli tok Raše kroz dolinu i dolina Krapanskog potoka meliorirani, pa se koriste za poljodjelstvo.

## Reference
Sjeverni Sinaj (muhafaza)

**Muhafaza Sjeverni Sinaj** ( / *Muḥāfāzah Shamāl Saīnā*), je jedna od 27 muhafaza na koje je Egipat administrativno podjeljen.

## Geografija

*Muhafaza Sjeverni Sinaj* se nalazi na sjeveroistoku Egipta, na sjevernoj polovici Sinajskog poluotoka.
U njoj živi 460,174 stanovnika na površini od 27,564 km²

Sjevernom polovicom Sinajskog poluotoka  dominira široka visoravan *El Tīh*, koja se proteže od južne granice muhafaze prema sjeveru do obalne ravnice Sredozemnog mora. Na sjevernom rubu muhafaze obalna ravnica širi se prema zapadu prema Sueskom kanalu, do velikog pojasa pješčanih dina. 
Najveći (povremeni) vodotok je *[[Vadi]] Ariš* dug 250 km, na sjeveroistoku muhafaze, koji se uljeva u more kod grada Ariša. Tu se nalazi i velika bočata laguna Bardavil površine 690 km², koju od mora razdvaja uska sprud.

### Administrativna podjela

Muhafaza Sjeverni Sinaj je administrativno podjeljena na 10 distrikta; Ariš 1, Ariš 2, Ariš 3, Ariš 4, Hasana, Šeik Zuvejd, Bir el Abd, Nahl, Rafah, Šurtet el Kasima i Šurtet Rumana.

Administrativni centar muhafaze je grad Ariš. 
  
## Historija, privreda i transport

Muhafaza Sjeverni Sinaj formirana je krajem 1978., nakon prve faze izraelskog povlačenja sa Sinajskog poluotoka.

Nešto oranica pogodnih za poljoprivredu dobijeno je melioracijom kod Ariša. Po navodnjavanim oranicama uzgaja se ječam, voće (datulje), masline i povrće. 
Poduzeti su i drugi veliki zahvati uz jugozapadni rub Lagune Bardavil, gdje su posađena stabla voćaka i nešto povrća.

Većina stanovnika živi u obalnom pojasu. Najveći grad muhafaze i najveća luka je Ariš, ostali veći gradovi su Rafah i Nahl.

Autoput duž obale nalazi se na trasi puta, koji je još od Antike bio glavni pravac za trgovinu sa Palestinom.

## Izvori

## Vanjske veze

* ''Službene stranice'' 
* ''Shamāl Sīnāʾ governorate, Egypt''
Abu Kir

**Abu Kir** (arapski: خليج أبو قير / *Khalīj Abū Qīr*) ili **Abukir** je veliki polukružni zaljev na sjeveroistoku Egipta u Donjem Egiptu.

## Karakteristike

Zaljev se prostire od Rta Abu Kir na jugozapadu, do ušća rukavca Nila Rašid na sjeveroistoku Delte Nila.

Zaljev Abu Kir bio je akvatorij u kom se 1798. dogodila pomorska Bitka za Nil, u kojoj britanska flota pod zapovjedništvom admirala Nelsona uništila francusku Mediteransku flotu. Nakon tog poraza napoleonov ekspedicijski korpus ostao je odsječen od matice i logistike što je pridonijelo ranom povlačenju francuskih jedinica iz Egipta.

U zaljevu je 1970-ih otkriveno veliko nalazište zemnog plina, pa je na bazi njega podignuto nekoliko termoelektrana u okolici Aleksandrije.

## Reference

## Vanjske veze

* ''Abū Qīr Bay, Egypt''
Matruh (muhafaza)

**Muhafaza Matruh** ( / *Muḥāfāzah Maṭrūḥ*) je jedna od 27 muhafaza na koje je Egipat administrativno podjeljen.

## Geografija

Muhafaza se nalazi na sjeverozapadu zemlje, prostire se duž obale Sredozemnog mora, od Muhafaze Aleksandrija na istoku do Libije na zapadu, i po Libijskoj pustinji do Muhafaze Vadi al Džadid na jugu.

Ima površinu od 166,563 km², na kojoj živi 450,928 stanovnika.

### Administrativna podjela

Muhafaza Matruh je administrativno podjeljena na 9 distrikta; Aḍ-Ḍabah, El Alamein, Al-Ḥamam, An-Najilah, As-Saḥal aš-Šamali, As-Salum, Mersa Matruh, Sidi Barani i Siva.

Administrativni centar muhafaze i najveći grad je Mersa Matruh, ostali veći gradovi su El Alamein, Sidi Barani i Siva oaza u Libijskoj pustinji.
## Privreda

Stočarstvo (uzgoj ovaca ovaca i deva) je glavna privredna grana uz uzgoj maslina i smokava.

Kako ima obale dugu 450 km punu lijepih plaža razvijen je i turizam.

## Izvori

## Vanjske veze

* ''Marsa Matrouh Governorate''
Prophet Motive

***Prophet Motive*** () je epizoda američke science fiction TV-serije *[[Star Trek: Deep Space Nine]]*, premijerno prikazana 20. februara 1995. Radnja prikazuje kako Veliki Nagus Zek nakon boravka u crvotočini počne propovijedati revidirana Pravila preuzimanja, inzistirajući na velikodušnosti i skromnosti, a zbog čega Quark odluči istražiti što je izazvalo takvu promjenu kod vođe Ferengija.

*Prophet Motive* je prva epizoda serije koju je režirao stalni član glumačke postave René Auberjonois.

## Reference

## Vanjske veze
*
Eye of the Needle (Star Trek: Voyager)

***Eye of the Needle*** () je epizoda američke science fiction TV-serije *[[Star Trek: Voyager]]*, premijerno prikazana 20. februara 1995. godine. Radnja prikazuje kako ''USS Voyager'' pronalazi crvotočinu koja je premala da bi se kroz nju mogao vratiti u Alfa kvadrant, ali zato daje nadu da bi se kroz nju moglo stupiti u kontakt sa matičnim svijetom.

## Izvori

## Vanjske veze
*
Rafah (Egipat)

**Rafah** (arapski: العريش) je pogranični grad u Egiptu od 42,516 stanovnika, koji se nalazi u Muhafazi Sjeverni Sinaj.

## Geografija

Rafah se nalazi na sjeveroistoku Sinajskog poluotoka na granici sa Pojasom Gaze, odnosno Izraela, koji kontolira granični prelaz. Od svog administrativnog centra Ariša udaljen je sedamdesetak km.

## Historija
 
Rafah je danas podjeljeni grad između Izraela (odnosno Pojasa Gaze) i Egipta. Često je predmet vijesti, zbog graničnih incidenata, švercanja oružja, ljudi...

## Reference
Šubra el Kejma

**Šubra el Kejma** (arapski: شبرا الخيمة/Shubrā al-Khaymah) je grad od 1,187,747 stanovnika na sjeveru Egipta u muhafazi Kaljubija.

Formalno je četvrti grad po veličini u zemlji, ali je zapravo sjeverno predgrađe Kaira, dio konurbacije **Metropolitanski Kairo** u kojoj živi 20,440,000 stanovnika.

## Geografija

*Šubra el Kejma* se prostire u Donjem Egiptu duž na istočne obale rijeke Nil na trasi autoputa Kairo-Aleksandrija.
Iz Šubre počinje Kanal Ismailia koji ide od Nila do Sueskog kanala.

## Historija

Šubra el Kejma je do 19. vijeka bila trgovište koje je snabdjevalo Kairo poljoprivrednim proizvodima iz plodne Delte Nila. 
U prvom dekadama 19. vijeka Egipatski kediv Muhamed Ali podigao je u Šubri svoju ljetnu rezidenciju sa štalama za svoju ergelu i povezao je sa Kairom bulevarom.

Nakon Prvog svjetskog rata Šubra je počela naglo bujati kao industrijski centar. 
Četrdesetih i pedesetih godina 20. vijeka osnovano je puno tvornica koje su privukle brojne seljake iz okolice da se nasele.

Danas u Šubri djeluje puno raznih tvornica, od predionica pamuka, električnih kablova, plastike, ambalaže, automobila, metalurških i prehrambenih artikala sve do rafinerije nafte.

Šubra je i univerzitetski grad, u njoj djeluje od 1961. Kairski politehnički institut i agronomski fakultet univerziteta Ain Šams koji je smješten u parku nekadašnje rezidencije Muhameda Alija.

## Reference

## Vanjske veze

* ''Shubrā al-Khaymah, Egypt''
Nahl

**Nahl** (arapski: نِخِل‎)  je grad u Egiptu od 6,269 stanovnika, koji se nalazi u Muhafazi Sjeverni Sinaj.

## Geografija

Nahl se nalazi u sredini Sinajskog poluotoka, udaljen 130 km od luke u Suezu.

## Historija
 
Nahl je nastao kao ksar (utvrđeni grad) u malobrojnoj sinajskoj oazi. 
Još od srednjeg vijeka služi kao odmorište karavana putnika na hadž u Meku.
Unesco je ksar u Nahlu 2003. uvrstio kao kandidata za lokalitet Svjetske baštine.

## Reference

## Vanjske veze
Balkanska jezička zajednica

**Balkanska jezična zajednica** uključuje nekoliko indoeuropskih jezika koji imaju zajednička gramatička obilježja. To su uglavnom bugarski jezici s dijalektima istočne Srbije, Sjeverne Makedonije i sjeverne Grčke, uklj. dimotiki, albanski i istočnoromanski jezici, kao i neki turski koji se govori u Marmara (regija).

Glavne zajedničke i uzajamne karakteristike Balkanske jezične zajednice su analitika; supstituiran; nestanak infinitiva; prisutnost zvuka udaraljki "Ъ"; formiranje budućeg vremena uz pomoć glagola ili čestice; pronomualno iščekivanje i drugi. Sličnost tih balkanskih jezika primjetio je već 1829. slovenski jezikoslovac Jernej Kopitar. Izraz Balkanska jezična zajednica uveo je 1958. rumunski lingvista Alexandru Rossetti.

## Povezano
* Bre
* Povijest hrvatskosrpskog jezika
* Novosadski dogovor
* Bečki književni dogovor
* Pravopis hrvatskosrpskog jezika
* Gramatika srpskohrvatskog jezika
* Deklaracija o zajedničkom jeziku
Law & Disorder

***Law & Disorder*** () je epizoda američke policijske TV-serije **, premijerno prikazana 24. februara 1995. godine. Radnja se neposredno naslanja na prethodnu epizodu *[[End Game (Homicide: Life on the Street]]*, i prikazuje istragu ubistva Gordona Pratta, osumnjičenika za ranjavanje policijskih detektiva Feltona, Bollandera i Howard, te kako su za taj zločin osumnjičeni sami policajci, a što izaziva tenzije u Odjelu za umorstva.

Naslov epizode je referenca na sestrinsku TV-seriju *[[Law & Order]]*, a čiji se lik Mike Logan pojavljuje u uvodnoj sceni prilikom rutinskog izručenja osumnjičenika uhapšenog u New Yorku. Time je uspostavljeno da *Homicide: Life on the Street* i *Law & Order* pripadaju istom fiktivnom univerzumu.
Visionary (Star Trek: Deep Space Nine)

***Visionary*** () je epizoda američke science fiction TV-serije *[[Star Trek: Deep Space Nine]]*, premijerno prikazana 27. februara 1995. godine. Radnja prikazuje kako za vrijeme dolaska romulanske delegacije na DS9 Miles O'Brien počinje iznenada putovati nekoliko sati u budućnost, odnosno sticati vizije budućih događaja.

## Izvori

## Vanjske veze
*
Ex Post Facto (Star Trek: Voyager)

***Ex Post Facto*** je epizoda američke science fiction TV-serije *[[Star Trek: Voyager]]*, premijerno prikazana 27. februara 1995. godine. Radnja prikazuje kako Tom Paris prilikom posjete planeti Banea bude uhapšen i osuđen za ubistvo tamošnjeg naučnika, te kako posada *[[USS Voyager (Star Trek)|Voyagera]]* mora pronaći načine da dokaže njegovu nedužnost.

## Reference

## Vanjske veze
*
Mansura

**Mansura** (arapski:المنصورة/Al-Manṣūrah) je grad od 570,271 stanovnika, što ga čini sedmim po veličini u u Egiptu.. On je i administrativni centar Muhafaze Dakahlija.

## Geografija

Mansura se nalazi u Donjem Egiptu na sjeveroistoku Delte Nila, na lijevoj obali rukavca Nila - Damijeta .

Na suprotnoj (zapadnoj) obali leži grad Talha od 103,471 stanovnika sa kojim je danas povezan željezničkim i cestovnim mostom, pa zajedno s njim formira jedinstvenu 
aglomeraciju. 

## Historija

Historija Mensure počela je 1219. kad je nastala kao vojni logor saladinovog nećaka Malik el Kamila. Taj logor su zauzeli križari i vrlo kratko ga uspjeli zadržati u svojim rukama, jer su ih 1250. teško porazile muslimanske snage Turan Šaha, i pritom zarobile njihovog zapovjednika francuskog kralja 
Louisa IX (kasnije proglašen svetim). U skladu sa tadašnjim običajima dobar dio vitezova križara držali su u zarobljeništvu za otkupninu. 
Ta bitka značajno je pridonjela konačnom slomu te franačke vojne kampanje

Iz te pobjede (arapski: *Al-Manṣūrah*) navodno potječe današnje ime grada.

Današnji suvremeni dio grada prostire se duž kanala Sakir, koji povezuje rukavac Damijetu  sa Lagunom Manzala.

## Atrakcije i obrazovanje
Najveće znamenitosti grada su Utvrda nazvana po Louisu IX i Džamija Sanga.
Visokoškolsko obrazovanje počelo je 1956. kad je osnovan *Politehnički instutut Mansura*, kao odjel kairskog Univerziteta Al-Azhar.

Mansura od 1972. ima univerzitet koji danas ima 18 fakulteta. Univerzitet koji se do 1973. zvao *Univerzitet Istočne Delte*, nastao je iz Medicinskog fakulteta osnovanog 1962. kao dio Univerziteta u Kairu.

## Privreda
Današnja Mansura je trgovački centar sjeveroistočnog dijela Delte Nila, naročito za pamuk, rižu i lan.
Mensura je i grad tekstilne i prehrambene industrije. 
## Reference

## Vanjske veze

* ''Al-Manṣūrah (Egypt)'' 
* ''Mansura''
Dakahlija (muhafaza)

**Muhafaza Dakahlija** ( / Muḥāfẓet El Dakahlia) je jedna od 27 muhafaza na koje je Egipat administrativno podjeljen.

## Geografija

Muhafaza se nalazi u Donjem Egiptu na sjeveroistoku Delte Nila.
Prostire se od obale Sredozemnog mora na sjeveru do Muhafaze Kaljubija na jugu.

Ima površinu od 3,538 km², na kojoj živi 6,626,435 stanovnika.

### Administrativna podjela

Muhafaza Dakahlija je administrativno podjeljena na 22 distrikta.
Administrativni centar muhafaze i najveći grad je Mansura

## Izvori

## Vanjske veze

* ''Dakahliya governorate'' 
* ''Dakahliya governorate''
Prana

**Prana** ( *prāṇa*, pali: *pano*) znači dah, udisanje i izdisanje. U prenosnom smislu označava životni dah, duh. Prana je važan pojam u Upanišadama. U hinduističkoj filozofiji označava kosmičku životnu energiju.

U tehnici disanja joge, prana je tehnički veoma razrađena. U budizmu se svrstava među ostale izraze za sopstvo, i zajedno s njima odbacuje (vidi nesopstvo).

## Reference

## Povezano
* Či
Anima i animus

**Anima** je, u Jungovoj analitičkoj psihologiji, arhetip društvenog života i ženskosti u nesvesnom kod muškarca, stečen kroz istorijsko iskustvo odnosa muškaraca sa ženama, ali i kao individualni sadržaj, razvijen kroz proces individuacije. Ženski princip – anima nalazi se u svakom muškarcu. Ona obuhvata i personifikuje materinski Eros, odnosno psihičke kvalitete kao što su intuicija, slutnja, ćudljivost, sklonost iracionalnom.

**Animus** je arhetip muškog lika u nesvesnom delu ličnosti žena, stečen kroz istorijsko iskustvo žena u odnosima sa muškarcima, ali i kroz proces individuacije konkretne ličnosti. U psihodinamskoj teoriji K. Junga muški aspekt ženske ličnosti koji nastaje akumuliranim iskustvom žena u odnosima sa muškarcima. On posreduje između svesnog „Ja” žene i njoj nepoznate vlastite unutrašnjosti, njenog ličnog i kolektivnog nesvesnog.

## Reference

## Vanjske veze
* Jung o Animi
Novovjekovna filozofija

**Novovjekovna [[filozofija]]** javlja se u razdoblju prve akumulacije kapitala. U to vrijeme povećava se interes za prirodne znanosti, naročito za matematiku. Pod uticajem prirodnih znanosti, filozofija gubi svoj metafizički značaj, a gnoseologija postaje primarna filozofska disciplina. Tada filozofija traga za znanstvenim metodama.

## Pravci

Javljaju se dva osnovna gnoseološka pravca:
*Empirizam 
*Racionalizam

## Historija

*[[Filozofija renesanse]]*
* Nikola Kuzanski (1401. - 1461.)
* Giordano Bruno (1548. - 1600.)

*Empirizam 17. st*
* Francis Bacon (1561. - 1626.)
* John Locke (1632. - 1704.)
* Thomas Hobbes (1588. - 1679.)
* George Berkeley (1684. - 1753.)
* David Hume (1711. - 1776.)

*Racionalizam 17st.*
* Rene Descartes (1596. - 1650.)
* Baruch de Spinoza (1632. - 1677.)
* Gottfried Wilhelm Leibniz (1646. - 1716.)

*Prosvjetiteljstvo*
* Voltaire (1694, - 1778.)
* Jean Jacques Rousseau (1712. - 1778.)
* Giambattista Vico (1668. - 1744.)

*Klasični njemački idealizam*
* Immanuel Kant (1724. - 1804.)
* Johann Gottlieb Fichte (1762. - 1814.)
* Friedrich Wilhelm Joseph Schelling (1775. - 1854.)
* Georg Wilhelm Friedrich Hegel (1770. - 1831.)
Filozofija muzike

**[[Filozofija]] muzike** proučava "osnovna pitanja o prirodi muzike i našem iskustvu muzike". Za razliku od nekih filozofija, poput filozofije nauke, koje proučavaju predmete sa kojima većina nije upoznata, većina ljudi je upoznata sa muzikom. Filozofska studija muzike ima mnogo veze sa filozofskim pitanjima metafizike i estetike.

Neka osnovna pitanja filozofije muzike su:
* Šta je definicija muzike? 
* Kakva je veza između muzike i uma?
* Kakva je veza između muzike i jezika?
* Šta nam istorija muzike otkriva o svetu?
* Kakva je veza između muzike i emocija?

## Literatura
* 

## Reference
Savršenstvo

**Savršenstvo** u širem smislu predstavlja stanje potpunosti i besprekornosti. Ovaj termin se upotrebljava u raznim oblastima, na primer u matematici, fizici, filozofiji i u umetnosti.

## Etimologija

Grčki pojam za savršenost potiče od reči *[[telos]]*, što znači kraj ili svrha. Latinska reč za savršenstvo je *perfectio* i znači „završiti, okončati“. Mnogi jezici su preveli ovu reč na svoj jezik, pa tako i srpskohrvatski, kao savršenstvo ili savršenost.

Kao sinonimi koriste se i savršeno, završeno, svršeno i potpuno.

## U filozofiji
### Antička

Za Aristotela, savršeno je ono izvan čega se ne može naći ni jedan od njegovih delova; ili prema kreposti i dobroti ono čemu nema premašaja u njegovu rodu, kao savršen lečnik i savršen frulač. Uz to, savršene su i stvari koje su dostigle svoju svrhu, pa se tako i smrt naziva svršetak.

### Novovekovna

Prema Spinozi, što više savršenstva ima neka stvar, to ona više dela a manje trpi. I obrnuto, što više dela, tim je savršenija.

Prema Lajbnicu, Bog je apsolutno savršen, a to savršenstvo nije ništa drugo nego veličina pozitivnog realiteta, koja napušta granice ili ograničenosti, što ih stvari imaju u sebi. A tamo, gdje nikako nema granica, to jest u Bogu, savršenstvo je apsolutno beskonačno. Dalje iz toga proizlazi, da stvorenja imaju svoje relativno savršenstvo zahvaljujući utjecaju Boga, ali svoje nesavršenstvo imaju po svojoj vlastitoj prirodi, nesposobnoj da bude bez ograničenosti. Stvorenje djeluje prema van, ukoliko je savršenije, a trpi od drugoga, ukoliko je nesavršeno. Jedno je stvorenje savršenije od drugoga, ukoliko se na njemu nalazi nešto, što *a priori* može biti uzrok onoga što se događa u drugom, i stoga se kaže, da djeluje na to drugo.

## Reference
Mahala el Kubra

**Mahala el Kubra** (arapski: المحلة الكبرى/El Mahalla El Kobra) je grad od 543,271 stanovnika na sjeveru Egipta u Muhafazi Garbija.

*Mahala el Kubra* je najveći grad u Delti Nila i Muhafazi Garbija i sedmi grad u Egiptu. Poznat je kao centar tekstilne industrije i bogate poljoprivredne okolice.

## Geografija

*Mahala el Kubra* leži u Donjem Egiptu u sredini Delte Nila, nedaleko od rukavca Nila Damijeta sa kojim je povezan kanalom.
Od svog administrativnog centra Ṭanṭe udaljena je 31 km sjeveroistočno, a od glavnog grada Kaira 120 km sjeverozapadno.

## Historija

Mahala el Kubra je izrasla u važno trgovište nakon 10. vijeka. Od 1320. za Mamelučkog sultanata postala je administrativni centar Garbije, ali je taj položaj izgubila 1836. na račun Ṭanṭe.

Snažan poticaj naglom rastu grada bilo je osnivanje velike predionice pamuka 1927. koja je zapošljavala u najboljim vremenima i do 27 000 radnika.
Ta vrlo moderna tvornica za ono vrijeme, podignuta je po owenovskim principima, sa pristojnim stanovima za radnike i brojnim drugim sadržajima za njihov život.
Uz tekstil grad je poznat i po prehrambenoj industriji.

## Značajne osobe
* Kiril Aleksandrijski (oko 375.-444.) ranokršćanski teolog i aleksandrijski arhiepiskop

## Reference

## Vanjske veze

* ''Al-Maḥallah al-Kubrā''
Garbija (muhafaza)

**Muhafaza Garbija** ( / *Muḥāfaẓah Al Gharbeya*), je jedna od 27 muhafaza na koje je Egipat administrativno podjeljen.

## Geografija

*Muhafaza Garbija* se nalazi na sjeveru Egipta, u Donjem Egiptu u sredini Delte Nila.
U njoj živi 5,104,634 stanovnika na površini od 1,942 km²

Garbija sa istoka i zapada graniči sa rukavcima Nila Damijetom i Rašidom, na sjeveru sa Muhafazom Kafr eš Šejh i sa juga sa Muhafazom Minifija.

### Administrativna podjela

Muhafaza Garbija je administrativno podjeljena na 14 okruga; Mahala el Kubra, Mahala el Kubra 1, Mahala el Kubra 2, Mahala el Kubra 3, Sunta, Basjun, Kafr el Zajat, Kutur, Samanud, Tanta, Tanta 1, Tanta 2, Zefta i Zefta 1.

Administrativni centar muhafaze je od 1836. grad - Tanta,  iako nije i najveći već je to Mahala el Kubra. 
  
## Historija, privreda i transport

*Garbija* kao administrativna jedinica postoji još od ranih vremena muslimanske vladavine, svojevremeno je obuhvaćala čitav prostor centralne Delte Nila sjeverno od Sredozemnog mora, sve do 1949. kad je njen sjeverni dio odvojen i proglašen samostalnom jedinicom - *Fuadija*, po bivšem kralju Fuadu I.
Ona je preimenovana 1955., nakon rušenja monarhije 1952. u njeno današnje ime *Kafr eš Šejh*.

Plodna i ravna zemlja muhafaze premrežena je kanalima za navodnjavanje, pa je znana je po pamuku, pored njega uzgaja se riža, žitarice i voće. 
Ustava kod Zifte služi kao akumulacija Damijete da bi kanali na sjeveru i istoku muhafaze imali dovoljno vode za navodnjavanje. 
Važni trgovački i industrijski centi su Zifta, Basjun, Tanta i Mahala el Kubra koja je centar tekstilne industrije.

Kafr ez-Zajat na desnoj obali rukavca Rašid ima jednu od najvećih predionica pamuka u zemlji, i veliki pogon kemijske industrije. Na sjeverozapadu muhafaze, na desnoj obali Rašida leži arheološko nalazište antičkogSaisa.

Željeznička pruga iz Kaira razdvaja se kod Ṭanṭe, -zapadni krak ide u Aleksandriju, a istočni za Damijetu. Tim prugama povezani su svi veći gradovi muhafaze.

## Izvori

## Vanjske veze

* ''Al-Gharbiyyah governorate, Egypt''